**Rakstnieka Egona Līva piemiņas balva ”KRASTA ĻAUDIS” 2018**

Liepājas Pilsētas pašvaldības iestāde “Kultūras pārvalde” izsludina konkursu par Egona Līva piemiņas balvu ”Krasta ļaudis”. Piemiņas balvu piešķir divās kategorijās:

1. **Par labāko oriģinālliteratūras prozas darbu latviešu valodā 2017/2018;**
2. **Par labāko skolu jaunatnes literāro darbu 2017/2018.**

**MĒRĶIS:**

* Veicināt interesi par latviešu literatūras klasiķi Egonu Līvu un viņaliterāro mantojumu, latviskuma, patriotisma, jūrniecības un sabiedrībā notiekošo procesu aktualizēšanu un popularizēšanu, spēcīgu piemares ļaužu raksturu un nacionālā kolorīta izgaismojumu.
* Veicināt radošo procesu rakstniecībā.

**ORGANIZATORI:**

Liepājas Pilsētas pašvaldības iestāde “Kultūras pārvalde” sadarbībā ar Latvijas Rakstnieku savienību un Latviešu valodas un literatūras skolotāju asociāciju.

1. **PAR LABĀKO ORIĢINĀLLITERATŪRAS PROZAS DARBU LATVIEŠU VALODĀ 2017/2018**

**Dalībnieki:**

Prozas (stāstu, romānu) grāmatu autori, kuriem iznākušas grāmatas latviešu valodā Latvijā un ārpus tās 2017./2018. gadā;

**Darbu izvirzīšana apbalvošanai:**

Nominācijai “Labākais oriģinālliteratūras prozas darbs” var izvirzīt prozas darbus, kas izdoti laika posmā no 2017. gada 1. jūlija līdz 2018. gada 1. jūlijam un atbilst jūras un jūrniecības, latviskuma, patriotisma tēmām un konkursa izvirzītajiem mērķiem.

**Darbu iesniegšana:**

Grāmatas nominācijai “Labākais oriģinālliteratūras prozas darbs” var pieteikt juridiskas personas; e-pasts: krasta.laudis@inbox.lv, ar norādi ”labākais oriģinālliteratūras prozas darbs rakstnieka Egona Līva piemiņas balvai”.

**Darbu izvirzīšana nominācijai līdz 2018. gada 30. jūlijam.**

Grāmatu jāiesniedz 3 (trīs) eksemplāros Latvijas Rakstnieku savienībā Rīgā, A. Čaka 37 vai Liepājas Pilsētas pašvaldības iestādē “Kultūras pārvalde” Liepājā, Rožu laukumā 5/6, 96. kabinetā.

**Balvu fonds:**

1000 eiro.

Darbu vērtēšanas komisijai ir tiesības balvu fondu piešķirt vienam vai vairākiem laureātiem. Naudas balvu laureātam izmaksā Liepājas Pilsētas pašvaldības iestāde “Kultūras pārvalde”, veicot bezskaidras naudas pārskaitījumu uz laureāta bankas kontu un nomaksājot LR normatīvajos aktos paredzētos nodokļus.

**Darbu vērtēšanas komisija:**

* Sandra Ratniece, LRS biedre, laikraksta „KonTeksts” galvenā redaktore;
* Linda Zulmane, Liepājas Universitātes HMZF lektore, LRS Liepājas nodaļas vadītāja, PPLA vadītāja;
* Jana Egle, rakstniece, Liepājas Kultūras Gada un Laligaba balvu ieguvēja;
* Anda Kuduma, Liepājas Universitātes HMZF asoc. prof., KHI pētniece;
* Nauris Lazdāns, Liepājas kultūras pārvaldes vadītāja vietnieks.
1. **PAR LABĀKO SKOLU JAUNATNES LITERĀRO DARBU 2017/2018**

**Rakstnieka Egona Līva 8. literārās prēmijas radošo darbu konkurss**

**Mērķis:**

* Veicināt skolēnu dziļāku interesi par latviešu literatūru un jaunrades procesu;
* Attīstīt skolēnu radošā darba iemaņas.

**Dalībnieki:**

Latvijas vidusskolu / ģimnāziju skolēni, vidējo un speciālo mācību iestāžu audzēkņi (9. – 12. klašu grupa).

**Tēma:**

Latviskums, patriotisms, jūrniecība, sabiedrībā notiekošo procesu aktualizēšana un popularizēšana, kas atbilst konkursa “Krasta ļaudis” izvirzītajiem mērķiem.

**Žanrs:**

Stāsts. Maksimālais apjoms piecas A4 lapas (2 cm no katras malas, 1,5 intervāls starp rindām, Times New Roman 12).

**Vērtēšanas kritēriji:**

* darba sasaiste ar jūras vai jūrniecības tēmu, sabiedrībā notiekošajiem procesiem;
* atbilstība stāsta žanram;
* satura mērķtiecīga argumentācija un domu oriģinalitāte;
* latviešu valodas literāro normu ievērošana.

**Darbu iesniegšana:**

Darbi jāiesūta līdz 2018. gada 30. jūlijam elektroniski,e-pasts: krasta.laudis@inbox.lv, norādot autora vārdu, uzvārdu, skolu, klasi, skolotāja vārdu, uzvārdu, savu e-pastu, adresi, tālruņa numuru. Darbam jābūt ar norādi “Rakstnieka Egona Līva 8. literārās prēmijas radošo darbu konkurss”.

**Balvu fonds:**

1. vieta – 300 eiro;
2. vieta – 200 eiro;
3. vieta – 100 eiro.

Darbu vērtēšanas komisijai ir tiesības piešķirt atzinības un veicināšanas balvas un rīkot radošas meistardarbnīcas konkursa dalībniekiem. Naudas balvu laureātam izmaksā Liepājas Pilsētas pašvaldības iestāde “Kultūras pārvalde”, veicot bezskaidras naudas pārskaitījumu uz laureāta bankas kontu un nomaksājot LR normatīvajos aktos paredzētos nodokļus. Piesakoties radošo darbu konkursā, dalībniekam jābūt savam privātajam bankas kontam.

**Darbu vērtēšanas komisija:**

* Normunds Dzintars, Liepājas Valsts 1. ģimnāzijas latviešu valodas un literatūras skolotājs, komisijas priekšsēdētājs;
* Baiba Lāma, J. Čakstes Liepājas pilsētas 10. vidusskolas latviešu valodas un literatūras skolotāja;
* Valda More, Draudzīgā aicinājuma Liepājas pilsētas 5. vidusskolas latviešu valodas un literatūras skolotāja;
* Linda Zulmane, Liepājas Universitātes HMZF lektore, LRS Liepājas nodaļas vadītāja, PPLA vadītāja;
* Sandra Okuņeva, Liepājas Universitātes HMZF lektore.

**APBALVOŠANA:**

2018. gada 15. septembrī svinīga balvu “KRASTA ĻAUDIS” pasniegšanas ceremonija Liepājas pilsētā (vieta un laiks tiks paziņots atsevišķi).